Peter Lunau Larsen
E: PLL@tvc.dk
Peter Lunau Larsen er advokat og partner i TVC Advokatfirma. Peter arbejder primært med strukturel skatterådgivning og de hertil relaterede erhvervsretlige områder, blandt andet indenfor etablering af virksomhed, omstrukturering og generationsskifte. Peter har i den forbindelse håndteret et meget betydeligt antal sager for både private virksomheder, forsyningsvirksomheder og offentlige myndigheder overfor Skattestyrelsen.
Peter har i 20 år haft et særligt fokus på moms og afgifter og dertil knyttede områder. Peter har herigennem opnået en indgående helhedsforståelse for de heraf afledte økonomiske effekter og dertil beslægtede områder som f.eks. tilskud og forsyningsretlige forhold. Han har i sit arbejde opbygget betydelig erfaring med helhedsorienteret rådgivning indenfor tekniske og økonomiske komplicerede områder – ofte med en tilskuds- og energiafgiftsmæssig vinkel som f.eks. overskudsvarmeaftaler og lignende.
Ligeledes har Peter en dyb forståelse af den skatte-, moms- og afgiftsmæssige håndtering af projekter indenfor udvikling af fast ejendom, hvor han som rådgiver er involveret i den samlede strukturering af sådanne projekter.
Endelig indgår Peter jævnligt i forskellige former for interessevaretagelse for virksomheder ved lovgivningsarbejde.
God rådgivning kommer af en ægte interesse for og dyb forståelse af klientens behov, og en god personlig kemi.
Momsfritagelse ved virksomhedsoverdragelse af ejendomsprojekt
Landsskatteretten har, i en endnu ikke offentliggjort afgørelse, fastslået, at et ejendomsprojekt kunne overdrages uden moms efter reglerne for momsfri virksomhedsoverdragelse. Med Landsskatterettens afgørelse er det fastslået, at overdragelse af ejendomsprojekter skal vurderes på samme måde som andre virksomhedsoverdragelser.
22. oktober 2019 | Skatter og afgifter, Entreprise og fast ejendom
Skatteregler får betydning for omfanget af lovlig udlejning af helårsbolig
Et bredt flertal i Folketinget vedtog den 7. maj 2018 en politisk aftale om bedre vilkår for vækst og korrekt skattebetaling i dele- og platformsøkonomien. Den 1. maj 2019 træder en ny regulering baseret på den politiske aftale i kraft. Dette får betydning for de personer, der udlejer deres helårsbolig.
25. april 2019 | Skatter og afgifter
Ændring af den momsmæssige behandling af gavekort fra og med 1. juli 2019
Den 1. januar 2019 blev der indført nye regler for momshåndteringen af gavekort med formålet om at sikre en ensartet håndtering heraf i EU. De nye regler gælder for gavekort, der er udstedt fra 1. juli 2019, men kan anvendes fra 1. januar 2019.
11. april 2019 | Skatter og afgifter
Fjernvarmeværkers vedtægter har stor betydning for skattefriheden
Skatterådet har i et bindende svar taget stilling til, at et kraftvarmeværk efter udskillelse af elproduktionen til et skattepligtigt datterselskab ikke kan opnå skattefrihed for aktiviteterne vedrørende fjernvarmeproduktion. Dette begrundes i selskabets vedtægter. Skatterådet tog ydermere stilling til spørgsmålet om, hvorvidt udlejning af skorsten til antenner har betydning for skattefriheden, jf. selskabsskattelovens § 3, stk. 1, nr. 4.
5. april 2019 | Skatter og afgifter
Er det mandatsvig eller i øvrigt ansvarspådragende, når bestyrelsen tildeler sig selv honorar?
Det er pt. fremme i medierne, at bestyrelsesmedlemmer i et par energiforsyningsselskaber er politianmeldt for at have tildelt sig bestyrelseshonorar uden en forudgående godkendelse på generalforsamlingen, og at flere anmeldelser er på vej.
18. januar 2019 | Forsikrings- og erstatningsret, Selskabsret